**UTORAK, 14.4.2020.**

**Dragi učenici!**

**Nadam se da ste se odmorili i uživali sa svojim najdražima. Baš ste bili kreativni u ukrašavanju svog doma i izradi uskrsnih motiva. Uživala sam gledajući vaše radove.**

**Nastavljamo s nastavom na daljinu. I dalje pratite Školu na Trećem i marljivo rješavajte zadatke. Budite točni, uredni i redoviti u radu!**

**HRVATSKI JEZIK**

U Školi na Trećem ste ponovili o književnom jeziku i zavičajnom govoru.


Riješite kviz pa pogledajte kako se govori u pojedinom zavičaju Republike Hrvatske:

[Narječja u Republici Hrvatskoj](https://view.genial.ly/5e85262659ee3c0df4f1fb66?fbclid=IwAR12N3KFdSXrsnZkbFsONiN7JoCjRNP29_3b_urjgl9j7Jb3lLDY90pqKZY)


Razvrstaj riječi u kvizu:

[Razvrstavanje riječi (narječja)](https://www.bookwidgets.com/play/FPUAZE)

Pročitajte pjesme na štokavskom, kajkavskom i čakavskom narječju.







Poznatu kajkavsku pjesmu Dragutina Domjanića *Popevke sem slagal* **naučite izražajno čitati,** snimite svoje čitanje i pošaljite u WhatsApp razrednu grupu. DOBRO UVJEŽBAJTE!

Pjesmu **lijepo i uredno prepišite u bilježnicu**, a zatim je **napišite na književnom jeziku.**

**MATEMATIKA**

U geometrijsku bilježnicu riješite zadatke. **Pitanja ne morate prepisivati! Napišite redni broj zadatka i odgovor.** Odgovore fotografirajte i pošaljite u pojedinačnoj poruci.

Nastojte što bolje riješiti da skupite što više bodova!

1. Pravokutnik ima dvije suprotne stranice jednake \_\_\_\_\_\_\_\_\_\_\_\_\_\_\_\_.

2. Kvadrat ima četiri stranice \_\_\_\_\_\_\_\_\_\_\_\_\_\_\_\_ duljine.

3. I pravokutnik i kvadrat imaju četiri vrha, četiri\_\_\_\_\_\_\_\_\_\_\_\_\_\_ i četiri \_\_\_\_\_\_\_\_\_\_\_\_ \_\_\_\_\_\_\_\_ .

4. Nacrtaj pravokutnik ABCD kojemu su duljine stranica a = 3 cm i b = 5 cm.

5. Nacrtaj kvadrat EFGH kojemu je duljina stranice a = 3 cm.

6. Izračunaj opseg pravokutnika čije duljine stranica iznose

a = 28 m i b = 62 m.

7. Koliko je metara ograde potrebno da bi se ogradilo zemljište kvadratnog oblika kojemu je duljina jedne međe 52 m?

8. Kolika je površina kvadrata kojemu je stranica duljine a = 35 cm?

9. Koliko je jediničnih kvadrata od 1 m2 potrebno da bi se popločalo dječje igralište površine P = 68 m2 ?

10. Izračunaj površinu pravokutnika ako mu je stranica a=6 cm, a stranica b=3 cm. Nacrtaj taj pravokutnik.

**PRIRODA I DRUŠTVO**

Ponovit ćemo Međuovisnost biljaka i životinja. Zato najprije riješite listić pod nazivom BILJKE I ŽIVOTINJE kojeg ćete pronaći u svom razredu na web stranici škole. U bilježnicu napišite samo odgovore. Zatim riješite radnu bilježnicu na 59. str.

U bilježnicu pokušajte sastaviti križaljku o biljkama i životinjama te međuovisnosti biljaka i životinja.

(Fotografirajte križaljku i pošaljite u grupu).

Za one koji žele više tu je i križaljka na poveznici:

[Biljke i životinje - križaljka](https://wordwall.net/hr/resource/1166917/%C5%BEivot-biljaka-i-%C5%BEivotinja)

Pozdrav od učiteljice Pavice!